**ԱՄՓՈՓԱԹԵՐԹ**

**ԱՐԴԱՐԱԴԱՏՈՒԹՅԱՆ ԱԿԱԴԵՄԻԱՅԻ ՈՒՆԿՆԴԻՐՆԵՐԻ Փորձաշրջանի ղեկավարի ՎԱՐՁԱՏՐՈՒԹՅԱՆ ԿԱՐԳը սահմանելու մասին» կԱՌԱՎԱՐՈՒԹՅԱՆ ՈՐՈՇՄԱՆ** **ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| **հ/հ** | **Առաջարկության հեղինակը¸**  **գրության ամսաթիվը, գրության համարը** | **Առաջարկության բովանդակությունը** | **Եզրակացությունը** | **Կատարված փոփոխությունը** |
| 1. | 2. | 3. | 4. | 5. |
|  | Աշխատանքի և սոցիական հարցրեի նախարարություն 2018-08-24  թ. թիվ  ՄԹ/ԺՍ-2-3/12059-18 գրություն | Դիտողություններ և առաջարկություններ չկան |  |  |
|  | Ֆինանսների նախարարություն  2018-08-29 թ. թիվ 01/11-1/15464-18  գրություն | Նախագծի հավելվածի 1-ին կետով նախատեսվում է առաջխաղացման ենթակա դատավորների թեկնածուների, քննիչների և դատախազների թեկնածությունների ցուցակներում ընդգրկված անձանց փորձաշրջանի ղեկավարի համար սահմանել ամսական վարձատրություն` փորձաշրջանի ղեկավարի հիմնական աշխատավարձի 10 տոկոսի չափով, որի ֆինանսական գնահատականը բացակայում է:  Այդ կապակցությամբ հայտնում ենք, որ վերը նշված նպատակով միջոցներ նախատեսված չեն 2018 թվականի հուլիսի 10-ի «Հայաստանի Հանրապետության 2019-2021 թվականների պետական միջնաժամկետ ծախսերի ծրագիրը հաստատելու մասին» N 797-Ն որոշմամբ: | Ընդունվել է ի գիտություն |  |
| 3. | Պետական եկամուտների կոմիտե  2018-09-03 թ. թիվ  01/3-3/51246-18 | Դիտողություններ և առաջարկություններ չկան |  |  |
| 4. | Բարձրագույն դատական խորհուրդ  2018-09-18 թ. թիվ Ե-7474 գրություն | Դիտողություններ և առաջարկություններ չկան |  |  |
| 5. | Գլխավոր դատախազություն  2018-09-18թ. թիվ 04/10214-18 գրություն | Դիտողություններ և առաջարկություններ չկան |  |  |
| 6. | Քննչական կոմիտե  2018-08-24թ.  թիվ 05/22/10352-18 գրություն | Դիտողություններ և առաջարկություններ չկան |  |  |
| 7. | Արդարադատության ակադեմիա  2018-08-31թ. գրություն | 1.Նախագծի հավելվածի 1-ին կետով սահմանվում Է դատավորների թեկնածուների հավակնորդների, վերաքննիչ դատարաններում դատավոր նշանակվելու համար «Հայաստանի Հանրապետության դատական օրենսգիրք» սահմանադրական օրենքի 123-րդ հոդվածի 6-րդ մասի 3- րդ կետում նշված առաջխաղացման ենթակա դատավորների թեկնածուների, քննիչների և դատախազների թեկնածությունների ցուցակներում ընդգրկված անձանց փորձաշրջանի ղեկավարի (այսուհետ' փորձաշրջանի ղեկավար) ամսական վարձատրության չափը: Պրակտիկայում երբեմն մեկից ավելի ունկնդիրների փորձաշրջանի ղեկավարումը հանձնվում Է միևնույն անձի: Առաջարկում ենք Նախագծով հստակեցնել մեկից ավելի ունկնդիրների փորձաշրջանի ղեկավարման դեպքում փորձաշրջանի ղեկավարի վարձատրության չափի հաշվարկման կարգը: | Ընդունվել է: | Նախագծում կատարվել է համապատասխան փոփոխություն: |
|  |  | 2.Նախագծի հավելվածի 2-րդ կետով սահմանվում Է այն փաստաթղթերի ցանկը, որոնք վարձատրություն ստանալու վերաբերյալ դիմումի հետ միասին փորձաշրջանի ղեկավարը պետք Է ներկայացնի Արդարադատության ակադեմիա: Նշված փաստաթղթերից.  Փորձաշրջանի ղեկավար նշանակելու մասին հրամանը, կարծում ենք, Արդարադատության ակադեմիային կրկին ներկայացնելու անհրաժեշտությունը չկա, քանի որ «Արդարադատության ակադեմիայի մասին» ՀՀ օրենքի (այսուհետ նաև' Օրենք) 24-րդ հոդվածի 3-րդ մասի համաձայն' ունկնդիրների բաշխումը, ըստ փորձաշրջանի ղեկավարների, կատարում Է Ռեկտորը: | Չի ընդունվել: | Արդարադատության ակադեմիայի մասին օրենքի 24-րդ հոդվածի 3-րդ մասի համաձայն ունկնդիրների բաշխումը, ըստ փորձաշրջանի ղեկավարների, կատարում է Ռեկտորը: Գլխավոր դատախազը և քննչական կոմիտեի նախագահը, Ռեկտորի ներկայացրած բաշխմանը համապատասխան, իր հրամանով անձին նշանակում է փորձաշրջանի ղեկավար, և նույն օրենքը այդ հրամանը Արդարադատության ակադեմիա ներկայացնելու պահանջ չի նախատեսում, իսկ Նախագծով առաջարկվող կարգավորման նպատակը ներկայացվող հրամանի հիման վրա փորձաշրջանի ղեկավարի(այդ թվում նաև փոխարինված ղեկավարի) փորձաշրջանը ղեկավարելու ժամանակահատվածը հաշվարկելն է: |
|  |  | 3.Գնահատագիրը Օրենքի 25-րդ հոդվածի համաձայն' փորձաշրջանի ղեկավարը ռեկտորին Է ներկայացնում փորձաշրջանի ավարտին, անհատական ծրագրով նախատեսված դեպքերում' նաև փորձաշրջանի ընթացքում, իսկ վարձատրության վերաբերյալ դիմումը նախագծի հավելվածի 4-րդ կետի համաձայն' փորձաշրջանի ղեկավարը ներկայացնում Է փորձաշրջանի ավարտից մեկամսյա ժամկետում: Ուստի, հաշվի առնելով, որ փորձաշրջանի ղեկավարի կողմից վարձատրության վերաբերյալ դիմումի ներկայացումը կարող Է իրականացվել գնահատագրի հետ միասին կամ ավելի ուշ նախագծով դիմումին կից գնահատագրի կրկին ներկայացման անհրաժեշտությունը, կարծում ենք չկա: | Ընդունվել է: | Նախագծում կատարվել է համապատասխան փոփոխություն |
|  |  | 4.Նախագծի հավելվածի 4-րդ կետով սահմանվում են վարձատրություն ստանալու համար դիմումի ներկայացման ժամկետները: Փոխարինված ղեկավարի կողմից դիմումի ներկայացման դեպքում, կարծում ենք, սահմանված մեկամսյա ժամկետի հաշվարկը անհրաժեշտ է կատարել ոչ թե փոխարինման օրվանից, այլ որպես փոխարինող վերջինիս կողմից փորձաշրջանի ղեկավարման ավարտի օրից: | Ընդունվել է: | Նախագծում կատարվել է համապատասխան փոփոխություն |
|  |  | 5. Նախագծով նախատեսված չեն փորձաշրջանի ղեկավարի վարձատրության այն դեպքերը, երբ մինչ փորձաշրջանի ավարտը դատավորների թեկնածուների հավակնորդների, քննիչների կամ դատախազների թեկնածությունների ցուցակում ընդգրկված ունկնդիրը, Վերաքննիչ դատարաններում դատավոր նշանակվելու համար դատավորների առաջխաղացման ցուցակում ընդգրկված' «Հայաստանի Հանրապետության դատական օրենսգիրք» սահմանադրական օրենքի 123-րդ հոդվածի 6-րդ մասի 3-րդ կետով նախատեսված անձը հանվում է համապատասխանաբար դատավորների թեկնածուների հավակնորդների, քննիչների կամ դատախազների թեկնածությունների, առաջխաղացման ենթակա դատավորների թեկնածուների ցուցակից, այսինքն, ազատվում է Ակադեմիայից կամ, երբ օրենքով նախատեսված հիմքերով կասեցվում է ունկնդրի ուսուցումն Ակադեմիայում կամ վերջինիս տրամադրվում է տարկետում: Նշված դեպքում, կարծում ենք, փորձաշրջանի ղեկավարի վարձատրությունը պետք է իրականացվի մինչև ունկնդրի' Ակադեմիայից ազատվելու կամ վերջինիս ուսուցումը կասեցնելու կամ ունկնդրին տարկետում տրամադրելու պահը, որից էլ պետք է սկսվի վարձատրության համար դիմումի ներկայացման ժամկետի հաշվարկը: | Ընդունվել է: | Նախագծում կատարվել է համապատասխան փոփոխություն: |
|  |  | 6. Կարծում ենք, Նախագծով պետք է կարգավորվեն նաև այն դեպքերը, երբ մինչ փորձաշրջանի ավարտը առաջանում է փորձաշրջանի ղեկավարի ոչ թե ժամանակավոր, այլ մշտական փոփոխության անհրաժեշտություն: Օրինակ, փորձաշրջանի ղեկավարի լիազորությունների դադարեցում, տեղափոխում այլ աշխատանքի և այլն: Նշված դեպքերում ղեկավարի վարձատրության համար դիմումի ներկայացման հիմքը պետք է լինի ոչ թե փորձաշրջանի ավարտը, այլ վերջինիս կողմից ղեկավարման ավարտը, իսկ դիմումի ներկայացման ժամկետը՝ փորձաշրջանի ղեկավարման ավարտի պահից մեկամսյա ժամկետը: | Ընդունվել է ի գիտություն | Նույնաբովանդակ է 4-րդ կետում ներկայացված առաջարկության հետ: |